
Hovedtariffoppgjøret 2020

mellom

Samfunnsbedriftene

og

NITO, Tekna, Econa, Det Norske Maskinistforbund, Norges Juristforbund, Akademikerforbundet og Lederne


Energiavtale II


Vedlegg til protokoll
8. oktober kl. 02:00

Samfunnsbedriftene vil gjennom forhandlingene tilstrebe mest mulig samsvar mellom de to avtalene på punkter der de i utgangspunktet har store likheter, og der eventuelle endringer har relevans for begge avtaler. Dette kan innebære at avklaringer på punkter i den ene avtalen gis som tilbud også på den andre avtalen.

1. § 2-3 Omplassering
Krav om endring: Ved omplassering eller overgang til lavere lønnet stilling i samme bedrift pga. skade, sykdom, rasjonalisering eller andre grunner som ikke skyldes den ansattes forhold, skal som hovedregel beholde sin nåværende lønn som personlig ordning.

2. §3-3 Lønnssystem

Ved den enkelte bedrift skal partene utarbeide og vedlikeholde et lønnssystem som viser generelle kriterier for stilling-/lønnsvurdering.

Tilføyelse: Ved lønnsfastsettelsen skal det tas hensyn til kompetanse, ansvar, kompleksitet og verdiskapning. Det sal legges vekt på hvordan den enkelte medarbeider fyller disse kriterier. I bedriftens vurdering skal det tas hensyn til at yngre normalt har en rask kompetansevekst.
Nytt tredje avsnitt: Lønnspolitikken skal virke slik at kvinner og menn likebehandles i vurdering av lønn og avansement.
Det skal være en naturlig sammenheng mellom arbeidstakernes kompetanseutvikling og lønnsutvikling. Partene evaluerer og drøfter den videre utvikling av lønnssystemet årlig. 
3. § 3-4 Lokalt oppgjør

Krav om endring i sjette avsnitt: I tillegg til felles omforent statistikk utarbeidet sentralt, står partene fritt til å legge fram egen lønnsstatistikk fra egen organisasjon ved lokale lønnsforhandlinger.

4. § 5-6.4 
Følgende setning strykes: De ansatte plikter å delta i de vaktordningene som blir etablert. 


5. § 13 Reisebestemmelser

A) Ny § 13-3 Reiser og opphold og oppdrag i arbeidsforhold som medfører nattkvarter utenfor eget hjem.  
Denne bestemmelsen gjelder reise til og fra og opphold på steder som medfører at arbeidstakeren må overnatte utenfor hjemmet 
[bookmark: _Hlk52968578]De lokale partene avtaler godtgjøring og tillegg for denne type oppdrag før arbeidet igangsettes. Godgjøring skal minst utgjøre et tillegg på 15 % av ordinær timelønn, og det skal gis diett etter statens satser. Overtidstillegg utbetales i henhold til § 6.
Tilsvarende gis det tillegg på minst 15 % på ordinær timelønn ved reiser, opphold og oppdrag som i utgangspunktet ikke var planlagt med overnatting, men som grunnet værforhold, trafikale eller andre faktorer likevel medførte overnatting. 
Ved beregning av diett gjøres det fradrag for måltider som arbeidsgiver dekker etterfølgende regel: 
Frokost 10 %
Lunsj 40 %
Middag 50 %

B) Titler på følgende bestemmelser endres slik:

§ 13-3.1 – Varsel om reiseoppdrag – anlegg
§ 13-3.2 – Reiseforberedelser - anlegg
§ 13-3.6 – Retningslinjer for innlosjering i bedriftens regi - anlegg

6. § 17 Varighet

Energiavtalen gjøres gjeldende til og med 31. mai 2022.

Hvis avtalen til den tid ikke er sagt opp av noen av partene med 3 – tre – måneders skriftlig varsel, er den fremdeles gjeldende 1 – ett – år om gangen med samme gjensidige oppsigelsesfrist.

Før utløpet av 1. avtaleår skal det opptas forhandlinger om eventuelle lønnsendringer for 2. avtaleår. Forhandlingene skal føres på grunnlag av den økonomiske situasjonen på forhandlingstidspunktet, utsiktene for 2. avtaleår og pris- og lønnsutviklingen i 1. avtaleår. Hvis partene ikke blir enige, kan den organisasjonen som har fremsatt krav, si opp tariffavtalen innen 14 dager etter forhandlingenes avslutning med 14 dagers varsel (dog ikke til utløp før 1. juni 2021).


3. Protokolltilførsler
A) Til redaksjonsutvalget:
-Det nedsettes et redaksjonsutvalg som foretar nødvendige tilpasninger i teksten når det gjelder årstall, datoer, henvisning til lovverk med mer.  
-KS Bedrift endres til Samfunnsbedriftene gjennom hele avtalen. 
-§ 3.6.1 Skrivefeil i første setning. «er» er skrevet to ganger i første setning. 

B) Lokale forhandlinger 2020
Partene viser til at § 3-4 sier at “lokale forhandlinger avsluttes senest 15. November det aktuelle året”. For 2020 utsettes denne fristen til 1. desember med bakgrunn i at det sentrale hovedtariffoppgjøret ble utsatt til oktober.

C) Uttak av pensjon på bakgrunn av særaldersgrense

Partene er gjennom KLP og Pensjonskontoret gjort oppmerksom på en utilsiktet konsekvens av arbeidsrettsdommen fra juni 2013 vedrørende uttak av pensjon på bakgrunn av særaldersgrense. Partene er på denne bakgrunn enige om at pensjonsuttak fra deltidsstilling under 20 prosent stilling ikke skal utløse rett til alderspensjon for tidligere opptjent medlemstid i stillinger med høyere aldersgrense. Dette gjelder også ved samtidig opptjening i forskjellige pensjonsordninger som er omfattet av overføringsavtalen. 

D) Bærekraft og klima
De sentrale parter er enig om at FNs bærekraftsmål har tydelig aktualitet også i energibransjen, spesielt nr. 13 som dreier seg om klima (stoppe klimaendringene). Det anbefales i denne forbindelse at de lokale parter setter dette på dagsorden som påpekt i Hovedavtalens formålsbestemmelse der det heter: Partene understreker viktigheten av at det i partssamarbeidet fremmes forståelse for og innsikt i virksomhetens påvirkning på ytre miljø og klima.
Partene er enige om at klima- og miljøtiltak som fremmer bærekraftsmålene inngår som en del av partssamarbeidet etter hovedavtalen. Det bør derfor etableres prosesser mellom partene lokalt, for jevnlig å kunne drøfte miljøtiltak som bedrer bedriftens klimapåvirkning.
Dette kan være temaer som
· Transportordninger i bedriften
· Ulike arbeidsrutiner
· Avfallshåndtering
· Energibruk
· Reise til og fra jobb
· Hjemmekontorløsninger
· Bærekraftig innkjøp
· Opplæring av de ansatte 

E) Kompetanseutvikling
Dersom en av partene krever det kan behovet for nedsettelse av et PSU om kompetanseutvikling tas opp som tema i mellomoppgjøret 2021.  

F) Deltakelse på vakt 
Fjerning av bestemmelsen om plikt til å delta i etablerte vaktordninger innebærer ikke at det heretter er frivillig å gå vakt, men at plikten til deltakelse i vaktordning må finnes i andre rettsgrunnlag, for eksempel arbeidsavtaler. 

Det tas forbehold om endrede tilbud under forhandlingenes gang. Ingen tilbud er i prinsippet gitt før partene er enige om en anbefalt løsning.

G) Videreføring av protokolltilførsel 1,2,3,4,5 fra avtaleperioden 2018-2020.

